b'\n_START_ARTICLE_\nAndromeda Ascendant\n_START_PARAGRAPH_\nAndromeda Ascendant este numele unei nave spa\xc8\x9biale fictive din serialul TV Andromeda._NEWLINE_\xc3\x8en serial este dezv\xc4\x83luit c\xc4\x83 nava a fost construit\xc4\x83 pe un \xc8\x99antier spa\xc8\x9bial orbital din apropierea P\xc4\x83m\xc3\xa2ntului \xc3\xaen 9768 AC = Anul Comunit\xc4\x83\xc8\x9bii. Este o nav\xc4\x83 de r\xc4\x83zboi, una dintre cele mai puternice ale Comunit\xc4\x83\xc8\x9bii Sistemelor \xc8\x99i a G\xc4\x83rzii Supreme, for\xc8\x9ba de ap\xc4\x83rare a Comunit\xc4\x83\xc8\x9bii. \xc3\x8en episoadele de la \xc3\xaenceputul serialului, este prezentat c\xc4\x83pitanul actual al navei ca fiind Dylan Hunt, interpretat de Kevin Sorbo, care a r\xc4\x83mas blocat \xc3\xaen timp \xc3\xaempreun\xc4\x83 cu nava timp de 300 de ani la marginea orizontului de evenimente al unei g\xc4\x83uri negre. 303 ani mai t\xc3\xa2rziu, nava este recuperat\xc4\x83 de nava Eureka Maru (\xc3\xaen 10087 AC, aproximativ anul 5167 d.Hr.)._NEWLINE_Nava este prev\xc4\x83zut\xc4\x83 cu Inteligen\xc8\x9b\xc4\x83 artificial\xc4\x83, Andromeda ap\xc4\x83r\xc3\xa2nd echipajului s\xc4\x83u sub trei forme: ca imagine bi-dimensional\xc4\x83 pe monitoare, ca proiec\xc8\x9bie holografic\xc4\x83 3D \xc8\x99i ca avatarul Rommie, un android; toate trei reprezent\xc4\x83rile fiind interpetate de Lexa Doig. \xc3\x8en Garda Suprem\xc4\x83, avatarul/IA unei nave era considerat\xc4\x83 ofi\xc8\x9ber \xc8\x99i membru al echipajului. Androidul Rommie este construit de inginerul Seamus Zelazny Harper (interpretat de Gordon Michael Woolvett), care, de asemenea construie\xc8\x99te un al doilea avatar al navei._NEWLINE_\xc3\x8en serial, nava este echipat\xc4\x83 cu lentile speciale din materie exotic\xc4\x83 care deschid un portal c\xc4\x83tre purt\xc4\x83toare (slipstream), care este prezentat\xc4\x83 ca fiind singura metod\xc4\x83 de c\xc4\x83l\xc4\x83torie superluminic\xc4\x83.'